
1. [bookmark: _Toc129180040]Ievads
Kopš 2021. gada 1. janvāra tirdzniecību un sadarbību starp Eiropas Savienību (ES) un Lielbritānijas un Ziemeļīrijas Apvienoto Karalisti (Apvienotā Karaliste) reglamentē 2020. gada 30. decembrī parakstītais Tirdzniecības un sadarbības nolīgums (TSN)[footnoteRef:2]. TSN aptver plašu jomu loku, ieskaitot tirdzniecību, transportu, zvejniecību, enerģētiku, sociālā nodrošinājuma koordināciju, tiesībaizsardzības un tiesu iestāžu sadarbību krimināllietās, nodrošinot visaptverošu pamatu attiecībām starp pusēm un vienlīdzīgus apstākļus godīgai konkurencei un ilgtspējīgai attīstībai, kā arī pamattiesību ievērošanu. [2:  Tirdzniecības un sadarbības nolīgums starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (OV L 149, 10. lpp.), https://eur-lex.europa.eu/legal-content/LV/TXT/PDF/?uri=CELEX:22021A0430(01)&from=EN.] 

Šis ir Komisijas otrais ziņojums par TSN īstenošanu un piemērošanu, kuru tā sagatavojusi atbilstoši Padomes 2021. gada 29. aprīļa Lēmuma (ES) 2021/689[footnoteRef:3] 2. panta 4. punkta prasībai. Tajā sniegts pārskats par galvenajām norisēm iestāžu sistēmas darbībā (2. iedaļa), kā arī vairākās jomās, kas ietilpst TSN darbības jomā (3. iedaļa), tostarp pārskats par 2022. gadā saņemtajām sūdzībām (4. iedaļa). Ziņojumā aplūkotas arī regulatīvās norises Apvienotajā Karalistē 2022. gadā (5. iedaļa). Visbeidzot, divus gadus pēc pārejas perioda beigām ziņojumā aplūkota ietekme, ko uz ES radījusi Apvienotās Karalistes izstāšanās no iekšējā tirgus, muitas savienības un dažādām Savienības politikas jomām (6. iedaļa). [3:  Padomes Lēmums (ES) 2021/689 (2021. gada 29. aprīlis) par to, lai Savienības vārdā noslēgtu Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, un Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai (OV L 149, 2. lpp.), https://eur-lex.europa.eu/legal-content/LV/TXT/PDF/?uri=CELEX:32021D0689&from=EN. ] 

2. [bookmark: _Toc86061892][bookmark: _Toc86154514][bookmark: _Toc129180041]Iestāžu sistēma, izpildes panākšanas instrumenti un strīdu izšķiršana
2022. gadā TSN iestāžu sistēma tika pabeigta un sāka darboties pilnībā[footnoteRef:4]. [4:  TSN 409. pantā minēto ekspertu grupu paredzēts izveidot 2023. gadā.] 

Puses tikās ar TSN izveidotajās kopīgajās struktūrās, lai uzraudzītu un atvieglotu nolīguma īstenošanu. Sanāksmju saraksts ir ietverts 1. pielikumā. Komisija ir publicējusi sanāksmju darba kārtības un protokolus[footnoteRef:5]. Eiropas Savienību kopīgo struktūru sanāksmēs pārstāvēja Eiropas Komisija, savukārt nostājas, kas jāieņem ES vārdā, tika saskaņotas ar Padomi.  [5:  https://ec.europa.eu/info/strategy/relations-non-eu-countries/relations-united-kingdom/eu-uk-trade-and-cooperation-agreement/meetings-eu-uk-partnership-council-and-specialised-committees-under-trade-and-cooperation-agreement_en.] 

2022. gadā ES un Apvienotā Karaliste izveidoja parlamentāro sadarbību saskaņā ar TSN 11. pantu. Parlamentāro partnerattiecību asambleja sastāv no 35 Eiropas Parlamenta deputātiem un 35 Apvienotās Karalistes parlamenta deputātiem. Tās atklāšanas sanāksme notika Briselē 12. un 13. maijā. Otrā sanāksme notika Londonā 7. un 8. novembrī[footnoteRef:6]. [6:  Parlamentāro partnerattiecību asamblejas sanāksmju darba kārtības: https://www.europarl.europa.eu/delegations/lv/d-uk/activities/inter-parliamentary. ] 

Turpinājās arī pilsoniskās sabiedrības iesaistīšana TSN īstenošanā. ES vietējā konsultantu grupa, kura izveidota saskaņā ar TSN 13. pantu un kuras sastāvā ir 24 pilsoniskās sabiedrības organizāciju pārstāvji un seši  Eiropas Ekonomikas un sociālo lietu komitejas pārstāvji[footnoteRef:7], vairākas reizes tikās, lai apspriestu TSN īstenošanu[footnoteRef:8].  [7:  Pilns TSN ietvaros izveidotās ES vietējās konsultantu grupas sastāvs ir publicēts šeit: https://www.eesc.europa.eu/en/sections-other-bodies/other/eu-domestic-advisory-group-under-eu-uk-tca/organisation.]  [8:  Sanāksmju protokoli ir publicēti šeit: https://www.eesc.europa.eu/lv/sections-other-bodies/other/eu-domestic-advisory-group-under-eu-uk-tca/events.] 

Turklāt 2022. gada 4. oktobrī saskaņā ar TSN 14. pantu notika Pilsoniskās sabiedrības foruma[footnoteRef:9] pirmā sanāksme[footnoteRef:10], kurā piedalījās pilsoniskās sabiedrības pārstāvji no ES un Apvienotās Karalistes. ES pārstāvju vidū bija darba devēju un darba ņēmēju organizācijas, kā arī akadēmisko aprindu pārstāvji un nevalstiskās organizācijas.  [9:  https://eur-lex.europa.eu/legal-content/LV/TXT/?uri=CELEX%3A32022D0567.]  [10:  Sanāksmes darba kārtība ir publicēta šeit: https://policy.trade.ec.europa.eu/events/first-eu-uk-trade-and-cooperation-agreement-civil-society-forum-2022-10-04_en.] 

Attiecībā uz strīdu izšķiršanu Partnerības padome saskaņā ar TSN 752. pantu pieņēma to personu sarakstu, kurām ir īpašas zināšanas TSN aptvertajās nozarēs un kuras vēlas un spēj darboties kā šķīrējtiesas locekļi[footnoteRef:11].  [11:  https://eur-lex.europa.eu/legal-content/LV/TXT/?uri=CELEX%3A22022D2550.] 

Lai ES varētu iedarbīgi un laikus īstenot savas tiesības Izstāšanās līguma un TSN īstenošanā un izpildes panākšanā, Eiropas Parlaments un Padome panāca politisku vienošanos par regulu, kas aptver Izstāšanās līgumu un TSN attiecībā uz jautājumiem, kuri ietilpst Līguma par Eiropas Savienības darbību darbības jomā.  Sagaidāms, ka Padome 2023. gadā pieņems regulu par TSN attiecībā uz jautājumiem, kas ietilpst Euratom līguma darbības jomā. 
Šīs regulas nodrošinās juridisko pamatu, lai Komisija varētu pieņemt līgumā un nolīgumā paredzētos aizsardzības pasākumus. Konkrētāk, Komisija varēs apturēt pienākumus, kas noteikti TSN, ja Apvienotā Karaliste nepildīs saskaņā ar TSN vai Izstāšanās līgumu izveidotās šķīrējtiesas nolēmumu[footnoteRef:12]. Dažos gadījumos Komisija, lai aizsargātu ES intereses, varēs rīkoties vienpusēji, pirms tam neiesaistoties šķīrējtiesas procedūrā, piemēram, gadījumos, kad pastāv risks, ka subsīdija Apvienotajā Karalistē būtiski negatīvi ietekmēs tirdzniecību vai investīcijas starp pusēm[footnoteRef:13].  [12:  TSN 749. panta 4. punkts.]  [13:  TSN 374. panta 3. punkts.] 

3. [bookmark: _Toc129180042]Īstenošana pa nozarēm
TSN īstenošanā pa nozarēm 2022. gadā neradās lielas grūtības. Ieinteresētās personas lielā mērā pielāgojās jaunajai tirdzniecības realitātei, kas izriet no Apvienotās Karalistes izstāšanās no iekšējā tirgus, muitas savienības un dažādām Savienības politikas jomām. Tomēr joprojām pastāv dažas problēmas, proti, TSN paredzētās elektroenerģijas tirdzniecības kārtības īstenošana izrādījās sarežģītāka, nekā gaidīts (sk. tālāk 3.3. iedaļu), un zvejniecības noteikumu pilnīga un pareiza īstenošana joprojām sagādāja grūtības (sk. tālāk 3.5. iedaļu). 
3.1. [bookmark: _Toc129180043]Preču tirdzniecība
TSN īstenošana preču tirdzniecības jomā bija vērsta uz to, lai iedarbīgi piemērotu noteikumus, par kuriem puses vienojušās, un atrisinātu neatrisinātos jautājumus. Kopumā TSN noteiktā tirdzniecības kārtība darbojās labi, lai gan joprojām bija dažas īstenošanas grūtības. 
Attiecībā uz fiskālajiem aspektiem valstu muitas dienesti pauda bažas par uzņēmēju izcelsmes pašdeklarāciju pareizību un Apvienotās Karalistes muitas dienestu sniegtajām atbildēm par izcelsmes pārbaudēm[footnoteRef:14]. Lai atbalstītu muitas dienestu darbu, Tirdzniecības specializētā komiteja muitas sadarbības un izcelsmes noteikumu jomā pieņēma lēmumu[footnoteRef:15], kurā izklāstīta procedūra, kas izmantojama preferenciāla tarifa režīma atteikuma gadījumā. Saskaņotā procedūra palīdzēs dalībvalstu muitas dienestiem atteikt preferences, ja tas ir pamatoti, un tā vietā piemērot lielākās labvēlības tarifus, vienlaikus garantējot, ka preferences netiek atteiktas bez pienācīgas apspriešanās. [14:  ES un Apvienotās Karalistes preču tirdzniecībā muitas nodokļi ir jāmaksā par nenoteiktas izcelsmes precēm, kā arī precēm, kuru izcelsme ir Apvienotajā Karalistē un kurām nav pieprasīts preferenciāls tarifs (“neizmantošana”). Pamatojoties uz 2021. gada datiem, var aplēst, ka muitas nodokļi par ražojumiem, ko no Apvienotās Karalistes importē ES, ir aptuveni 1,2 miljardi EUR gadā.]  [15:  http://data.europa.eu/eli/dec/2022/2064/oj.] 

Lai gan pareizo izcelsmes noteikumu kontrole, tāpat kā visos tirdzniecības nolīgumos, ir problemātiska, TSN horizontālo noteikumu un konkrētiem ražojumiem piemērojamo noteikumu līdzsvars ir apmierinošs. Konkrētāk, Komisija neplāno pārskatīt konkrētiem ražojumiem piemērojamos noteikumus citādi, kā vien veikt tehniskus pielāgojumus[footnoteRef:16]. Komisija uzskata, ka šie noteikumi nodrošina taisnīgu līdzsvaru, vienlaikus palīdzot sasniegt Savienības vispārējo mērķi panākt stratēģisko autonomiju būtiskās nozarēs. [16:  Sk. TSN 3. un 5. pielikumu.] 

Sanitārajā un fitosanitārajā (SFS) jomā, neraugoties uz apņemšanos veicināt elektroniskās sertifikācijas izmantošanu, lai atvieglotu tirdzniecību[footnoteRef:17], bija tikai neliels progress ES digitālo sertifikātu pieņemšanā Apvienotajā Karalistē, lai gan ES piedāvātie pagaidu risinājumi ļāva situāciju uzlabot. Turklāt, neraugoties uz pienākumu saskaņot oficiālās sertifikācijas prasības ar starptautiskajiem standartiem[footnoteRef:18], Apvienotā Karaliste turpināja pieprasīt garantijas attiecībā uz dažām dzīvnieku slimībām, un tas neatbilst pašreizējiem Pasaules Dzīvnieku veselības organizācijas standartiem[footnoteRef:19]. Tehniskās diskusijas ar Apvienoto Karalisti par tās sertifikācijas prasībām, arī par to saderību ar ES vienoto struktūru, 2022. gadā nedeva konkrētus rezultātus. [17:  TSN 74. panta 2. punkts.]  [18:  TSN 74. panta 1. punkta a) apakšpunkts.]  [19:  https://www.woah.org/en/what-we-do/standards/codes-and-manuals/. ] 

Turklāt Apvienotā Karaliste apšaubīja ES noteikumus, kas reglamentē konkrētu produktu, piemēram, sēklas kartupeļu un neattīrītu dzīvu gliemeņu, importu no trešām valstīm un lūdza īpašu režīmu to eksportam uz ES. Tomēr, tā kā Apvienotajai Karalistei tiek piemērots atsevišķs SFS regulatīvais režīms pēc tās izstāšanās no ES, uz Apvienoto Karalisti attiecas visi ES noteikumi, kas piemērojami trešām valstīm, kuras dinamiski nesaskaņo savus tiesību aktus ar ES tiesību aktiem. 
Komisija veica pasākumus PTO strīdu izšķiršanas mehānisma ietvaros attiecībā uz shēmu “Cenu starpības līgumi”[footnoteRef:20], kas ir galvenais mehānisms, kurš veicina mazoglekļa elektroenerģijas ražošanu Apvienotajā Karalistē. Komisija apstrīdēja shēmas vietējā satura kritērijus, kas dod priekšroku Apvienotās Karalistes saturam, nevis importētajam saturam, tādējādi pārkāpjot PTO nediskriminācijas noteikumus. ES un Apvienotā Karaliste 2022. gada jūlijā vienojās par turpmāko rīcību, lai kliedētu Komisijas bažas, un precizēja, ka shēmas saņēmējiem nav jāsasniedz konkrēts Apvienotās Karalistes satura līmenis, lai saņemtu maksājumus[footnoteRef:21]. Tika publicēti papildu norādījumi, lai nodrošinātu, ka nozare pilnībā saprot šo nostāju[footnoteRef:22]. [20:  https://www.gov.uk/government/publications/contracts-for-difference/contract-for-difference. ]  [21:  https://policy.trade.ec.europa.eu/news/eu-and-uk-agree-way-forward-wto-dispute-concerning-uks-green-energy-subsidy-scheme-2022-07-01_en.]  [22:  Contracts for Difference (CfD) Allocation Round 4: Supply Chain Plan questionnaire and guidance - GOV.UK (www.gov.uk).] 

Attiecībā uz norisēm Apvienotajā Karalistē jānorāda, ka tika atkārtoti atlikta dažu importa procedūru un pārbaužu īstenošana, jo īpaši to procedūru un pārbaužu īstenošana, kas attiecas uz SFS prasībām, kuras piemēro ražojumiem no ES. Apvienotā Karaliste 2022. gada 28. aprīlī jau ceturto reizi paziņoja, ka atliek šo pārbaužu īstenošanu, ko šoreiz bija plānots sākt 2022. gada 1. jūlijā[footnoteRef:23]. Joprojām nav skaidrs datums, kad stāsies spēkā Apvienotās Karalistes jaunais importa robežkontroles režīms, ko piemēro precēm no ES.   [23:  https://www.gov.uk/government/news/new-approach-to-import-controls-to-help-ease-cost-of-living. ] 

Atbilstības novērtēšanas jomā, reaģējot uz būtiskām nozares bažām par Apvienotās Karalistes atbilstības novērtēšanas (UKCA) marķējuma ieviešanu ražojumiem, kas laisti Lielbritānijas tirgū, 2022. gada novembrī tika paziņots par trešo tā ieviešanas termiņa pagarinājumu[footnoteRef:24]. Tas nozīmē, ka Apvienotā Karaliste turpinās pieņemt ražojumus, kuru atbilstība ES prasībām ir panākta līdz 2024. gada 31. decembrim, un attiecīgie ES sertifikāti un CE marķējums paliks spēkā līdz 2027. gada beigām, ieskaitot pašlaik piemērojamos marķēšanas noteikumus, informāciju par importētājiem un atbildīgajām personām. Ir gaidāmi atsevišķi paziņojumi par medicīniskām ierīcēm, gaisa kuģiem, dzelzceļa produktiem un jūras aprīkojumu. [24:  https://questions-statements.parliament.uk/written-statements/detail/2022-11-14/hcws366. ] 

3.2. [bookmark: _Toc129180044]Pakalpojumi un investīcijas, digitālā tirdzniecība, intelektuālais īpašums, publiskais iepirkums un mazie un vidējie uzņēmumi
Pakalpojumu un investīciju, digitālās tirdzniecības, intelektuālā īpašuma, publiskā iepirkuma un mazo un vidējo uzņēmumu jomā būtisku īstenošanas problēmu nebija. Tomēr dažas problēmas joprojām pastāv.
Joprojām bažas raisa Apvienotās Karalistes noteiktā kvalificētu darbinieku imigrācijas nodeva (immigration skills charge), ko piemēro attiecībā uz uzņēmuma ietvaros pārceltiem darbiniekiem. Saskaņā ar TSN[footnoteRef:25] Komisija uzstāja, ka šī nodeva ir jāatceļ līdz 2022. gada beigām. Apvienotā Karaliste piekrita un izdarīja Noteikumu par kvalificētu darbinieku imigrācijas nodevas iekasēšanu (Immigration Skills Charge Regulations, 2017) grozījumus, kuri stājās spēkā 2023. gada 1. janvārī[footnoteRef:26]. Tā rezultātā kvalificētu darbinieku nodeva vairs neattiecas uz uzņēmuma ietvaros pārceltiem darbiniekiem no ES.  [25:  21. pielikuma (Personas, kas ieceļo darījumu nolūkos sakarā ar iedibinājumu, uzņēmuma ietvaros pārcelti darbinieki un personas, kas īstermiņā ieceļo darījumu nolūkos) 7. punktā ir noteikts, ka Apvienotajai Karalistei ir jāatceļ jebkādas nodevas, maksas vai nodokļi (kas nav ar vīzas, darba atļaujas vai uzturēšanās atļaujas pieteikuma vai atjaunošanas apstrādi saistītas maksas), ko Apvienotā Karaliste nosaka, pamatojoties uz atļauju veikt darbību vai pieņemt darbā personu, kura var veikt šādu darbību Apvienotās Karalistes teritorijā, ja vien tā nav ar TSN 140. panta 3. punktu saderīga prasība, vai veselības aprūpes maksas atbilstīgi valsts tiesību aktiem sakarā ar pieteikumu atļaujai ieceļot, uzturēties, strādāt vai dzīvot Apvienotās Karalistes teritorijā.]  [26:  https://www.legislation.gov.uk/ukdsi/2022/9780348239614/pdfs/ukdsi_9780348239614_en.pdf.] 

Ņemot vērā TSN noteikumus par fizisku personu ieceļošanu un pagaidu uzturēšanos darījumu nolūkos, bažas radīja jaunie Globālās uzņēmējdarbības mobilitātes noteikumi (Global Business Mobility rules)[footnoteRef:27], ko Apvienotā Karaliste pieņēma 2022. gada aprīlī. Saskaņā ar jaunajiem noteikumiem uzņēmumiem un organizācijām Apvienotajā Karalistē ir jālūdz Iekšlietu ministrijai (Home Office) nodarbinātības atļauja, ja tie vēlas pieņemt darbā ES līgumpakalpojumu sniedzēju, neatkarīgu speciālistu vai uzņēmuma ietvaros pārceltu darbinieku.  Bez nodarbinātības atļaujas Apvienotās Karalistes uzņēmumi un organizācijas nevar izsniegt individuālas deklarācijas par finansiālu atbildību, kas ir nepieciešamas, lai nolīgtu ES pakalpojumu sniedzējus. Komisija uzskata, ka sponsorēšanas shēma var atturēt uzņēmumus Apvienotajā Karalistē no sadarbības ar ES uzņēmumiem vai neatkarīgiem speciālistiem tādu pakalpojumu sniegšanā, uz kuriem attiecas TSN.  Komisija šajā jautājumā sadarbojās ar Apvienoto Karalisti. [27:  https://www.gov.uk/government/publications/sponsor-a-global-business-mobility-worker.] 

Profesionālo kvalifikāciju jomā ES un Apvienotās Karalistes profesionālās struktūras 2022. gada 3. oktobrī saskaņā ar TSN 158. pantu Partnerības padomei iesniedza pirmo kopīgo ieteikumu par arhitektu kvalifikāciju atzīšanu. Partnerības padome pārbaudīs kopīgā ieteikuma atbilstību TSN noteikumiem par pakalpojumiem un investīcijām. 
3.3. [bookmark: _Toc129180045]Enerģētika
TSN īstenošana enerģētikas jomā bija vērsta uz to, lai stiprinātu sadarbību piegādes drošības jomā, izveidotu satvaru sadarbībai atkrastes atjaunīgās enerģijas jomā un izstrādātu jaunu elektroenerģijas tirdzniecības kārtību. Neraugoties uz izteikti tehnisko raksturu, dažās jomās tika panākts straujš progress, bet citās tas bija lēnāks. 
Elektroenerģijas un gāzes tirdzniecība starp Apvienoto Karalisti un ES 2022. gadā pieauga[footnoteRef:28] saistībā ar enerģētikas krīzi, ko izraisīja Krievijas iebrukums Ukrainā, un elektroenerģijas ražošanas problēmām ES.  [28:  Piemēram, 2022. gadā salīdzinājumā ar kopējo eksportu 2021. gadā Apvienotās Karalistes gāzes eksports palielinājās par 336 % un elektroenerģijas eksports — par 138 %: Kopīgā pētniecības centra apkopotie dati no elektroenerģijas pārvades sistēmu operatoru Eiropas tīkla pārredzamības platformas ENTSO-E Transparency Platform (https://transparency.entsoe.eu) un gāzes pārvades sistēmu operatoru Eiropas tīkla pārredzamības platformas ENTSO-G Transparency Platform (https://transparency.entsog.eu/).] 

Saskaņā ar TSN noteikumiem par gāzes un elektroenerģijas piegādes drošību[footnoteRef:29] Specializētās enerģētikas komitejas sanāksmē 2022. gada 28. septembrī ES apmainījās ar Apvienoto Karalisti ar vajadzīgo informāciju par elektroenerģijas un gāzes piegādes drošību.  Tomēr, lai gan šī informācijas apmaiņa ir noderīga, jāatgādina, ka Apvienotā Karaliste īsteno savu enerģētikas politiku, arī attiecībā uz piegādes drošību. [footnoteRef:30]  [29:  TSN 315. pants.]  [30:  Komisija arī aicināja Apvienoto Karalisti piedalīties Gāzes koordinācijas grupas un Elektroenerģijas koordinācijas grupas sanāksmē, lai apmainītos ar informāciju par sagatavotību ziemai, lai gan šis aicinājums nebija balstīts uz TSN.] 

Pamatojoties uz TSN 321. pantu, 2022. gada decembrī starp astoņām dalībvalstīm, Norvēģiju un Apvienoto Karalisti tika parakstīts saprašanās memorands par sadarbību atkrastes energoresursu enerģijas jomā, kas veicinās atjaunojamo energoresursu attīstību Ziemeļjūras reģionā un palīdzēs pusēm sasniegt to attiecīgos mērķus klimata pārmaiņu jomā[footnoteRef:31]. Ar šo saprašanās memorandu tiek izveidots forums tehniskām diskusijām ar Apvienoto Karalisti par atkrastes tīkla attīstīšanu un lielo atjaunīgās enerģijas potenciālu Ziemeļjūras reģionā.   [31:  https://energy.ec.europa.eu/nsec-uk-memorandum-understanding_en.] 

Attiecībā uz tirdzniecības kārtību elektroenerģijas plūsmām starp ES un Apvienoto Karalisti, kas paredzēta TSN 312. pantā, Specializētā enerģētikas komiteja secināja, ka ir jāveic vēl vairāk darba, lai varētu pienācīgi analizēt iespējas izstrādāt šādu kārtību. Šajā nolūkā tā vienojās pieņemt ieteikumu, kurā abu pušu elektroenerģijas pārvades sistēmu operatoriem būtu lūgts sniegt papildu informāciju, lai varētu izveidot satvaru turpmākai elektroenerģijas tirdzniecībai. 
Turklāt saskaņā ar TSN 311. pantu Komisija apstiprināja daudzpusēju nolīgumu starp ES un Apvienotās Karalistes pārvades sistēmu operatoriem attiecībā uz kompensāciju par izmaksām, kas rodas, pārvadot pārrobežu elektroenerģijas plūsmas[footnoteRef:32]. [32:  https://ec.europa.eu/transparency/documents-register/detail?ref=C(2022)6624&lang=lv.] 

3.4. [bookmark: _Toc129180046]Transports
TSN īstenošana transporta, arī aviācijas, jomā bija vērsta uz pušu savstarpēji piešķirto tiesību iedarbīgu īstenošanu, un nekādu īstenošanas problēmu nebija. 
Autotransporta jomā Specializētā autotransporta komiteja pieņēma lēmumu par tehniskajām un procesuālajām specifikācijām attiecībā uz to, kā Apvienotā Karaliste izmanto Iekšējā tirgus informācijas sistēmu[footnoteRef:33]. Šī sistēma ļauj elektroniski apstrādāt abu pušu pārvadātāju norīkojuma darbā deklarācijas. Apvienotā Karaliste veiks iemaksas budžetā IT rīka uzturēšanai. [33:  https://commission.europa.eu/content/decisions-and-recommendations-specialised-committees-and-trade-specialised-committees_en.] 

Gaisa transporta jomā sešas dalībvalstis (Beļģija, Ungārija, Īrija, Kipra, Grieķija un Francija) noslēdza divpusējus nolīgumus ar Apvienoto Karalisti saskaņā ar TSN 419. pantu. Turklāt Komisija apstiprināja nolīgumus starp Itāliju un Apvienoto Karalisti, kā arī Austriju un Apvienoto Karalisti, un paredzams, ka tie tiks noslēgti 2023. gadā.
Aviācijas drošuma jomā Eiropas Savienības Aviācijas drošības aģentūra apstiprināja 11 no 14 Apvienotās Karalistes Civilās aviācijas iestādes izdoto sertifikātu validēšanas pieteikumiem, pamatojoties uz TSN 446. pantu saistībā ar 30. pielikumu.  Apvienotās Karalistes iestādes validēja sešus no divpadsmit ES pieteikumu iesniedzēju iesniegtajiem projektiem attiecībā uz izmaiņām pastāvošajos dizainparaugos. Šie skaitļi atbilst paredzamajam validācijas darba apjomam.
Visbeidzot, lai gan tas nav tieši saistīts ar TSN, Komisija pieņēma Īstenošanas lēmumu[footnoteRef:34] par Apvienotās Karalistes atzīšanu saskaņā ar Direktīvu (ES) 2022/993 attiecībā uz jūrnieku sagatavošanas un sertificēšanas sistēmu pēc tam, kad tā bija konstatējusi, ka ir izpildītas visas sagatavošanas un sertifikācijas prasības, kas noteiktas Starptautiskajā konvencijā par jūrnieku sagatavošanas, sertificēšanas un sardzes pildīšanas standartiem[footnoteRef:35]. Tā arī apstiprināja nolīgumu starp Franciju un Apvienoto Karalisti par drošības sertifikāciju attiecībā uz dzelzceļa transporta pakalpojumiem pa Eirotuneli (“Lamanša pastāvīgais savienojums”)[footnoteRef:36].  [34:  https://transport.ec.europa.eu/news/eu-recognition-uk-system-training-and-certifying-seafarers-2022-10-27_en.]  [35:  https://www.imo.org/en/OurWork/HumanElement/Pages/STCW-Conv-LINK.aspx.]  [36:  Komisijas Īstenošanas lēmums (2022. gada 14. jūnijs), ar ko Francijai atļauj noslēgt jaunu nolīgumu saskaņā ar Direktīvas 2012/34/ES 14. panta 5. punktu Direktīvas (ES) 2016/798 10. panta 9. punkta vajadzībām (Commission Implementing Decision of 14.6.2022 authorising France to conclude a new agreement pursuant to Article 14(5) of Directive 2012/34/EU for the purposes of Article 10(9) of Directive (EU) 2016/798), C(2022)3813 final.] 

3.5. [bookmark: _Toc129180047]Zvejniecība
Turpinājās centieni nodrošināt TSN pilnīgu īstenošanu zvejniecības nozarē. Lai gan dažās jomās ir panākts labs progress, daži svarīgi jautājumi joprojām nav atrisināti.
Neraugoties uz būtiskām problēmām, Komisija ir guvusi nozīmīgus panākumus pieprasīto licenču ieguvē vairākiem atbilstīgajiem kuģiem, lai tie varētu zvejot Apvienotās Karalistes un kroņa teritoriju ūdeņos, saskaņā ar TSN 38. protokolu un 502. panta 1. punktu. 2022. gadā gandrīz 1600 ES kuģu turpināja piekļūt Apvienotās Karalistes ekskluzīvajai ekonomikas zonai un 151 ES kuģim bija piekļuve teritoriālajiem ūdeņiem. Turklāt 138 Francijas laivas bija licencētas zvejot ap Džērsiju un 44 laivas — ap Gērnsiju. Neskatoties uz šo progresu, joprojām pastāv būtiskas problēmas.  Proti, 2022. gada otrajā pusē ES, Apvienotā Karaliste, Džērsija un Gērnsija rīkoja intensīvas diskusijas par licencēto zvejas kuģu piekļuves līmeni. 
Komisija uzraudzīja pārvaldības pasākumus, par kuriem Apvienotā Karaliste bija paziņojusi saskaņā ar TSN 496. panta 3. punktu, ņemot vērā Apvienotās Karalistes saistības, kas tai noteiktas TSN. Lai gan Komisija atzīst katras puses regulatīvo autonomiju, tā pauž nožēlu, ka nepietiekamā saziņa par vairākiem pasākumiem radīja Komisijai grūtības rezultatīvi sadarboties ar Apvienotās Karalistes iestādēm, mazinot tās spēju sniegt piezīmes un lūgt paskaidrojumus saskaņā ar TSN.
Decembrī ES un Apvienotā Karaliste pabeidza ikgadējās apspriedes, kurās noteica kopējo pieļaujamo nozveju kopīgajiem krājumiem 2023. gadā. Puses panāca visaptverošu vienošanos, kas aptver visus krājumus, tādējādi nodrošinot ES flotei zvejas iespējas vairāk nekā 350 000 tonnu apmērā, kuru aplēstā vērtība ir aptuveni 1 miljards EUR, pamatojoties uz vēsturiskajām izkraušanas cenām, kas koriģētas, ņemot vērā inflāciju. 
3.6. [bookmark: _Toc129180048]Sociālā nodrošinājuma koordinācija
TSN īstenošana sociālā nodrošinājuma koordinācijas jomā problēmas nesagādāja. Strukturālas problēmas netika konstatētas.
Tika veikti sagatavošanās pasākumi, lai īstenotu finanšu noteikumus attiecībā uz tādu slimības pabalstu natūrā izmaksu atlīdzināšanu, kurus piešķīrusi valsts, kas nav kompetentā valsts. Puses arī pārbaudīja sociālā nodrošinājuma informācijas elektroniskās apmaiņas izmantošanu saistībā ar protokolu, kā arī to, vai ir piemērojami attiecīgie lēmumi un ieteikumi, ko pieņēmusi Administratīvā komisija sociālās nodrošināšanas sistēmu koordinācijai. 
3.7. [bookmark: _Toc129180049]Tiesībaizsardzības un tiesu iestāžu sadarbība krimināllietās
Tiesībaizsardzības un tiesu iestāžu sadarbības jomā TSN kopumā darbojās labi un tika panākts progress atlikušo īstenošanas jautājumu risināšanā. 
Pēc Apvienotās Karalistes izvērtēšanas ES paziņoja, ka no 2022. gada 30. jūnija dalībvalstis var sniegt Apvienotajai Karalistei personas datus, kas saistīti ar DNS profiliem un daktiloskopiskajiem datiem (t. i., pirkstu nospiedumiem), saskaņā ar TSN 530. un 534. pantu[footnoteRef:37]. Līdz 2022. gada beigām 15 dalībvalstis un Apvienotā Karaliste bija devušas viena otrai piekļuvi savām valsts DNS datubāzēm automatizētai meklēšanai, un 5 dalībvalstis un Apvienotā Karaliste tā rīkojās attiecībā uz pirkstu nospiedumiem. [37:  https://eur-lex.europa.eu/legal-content/LV/TXT/PDF/?uri=CELEX:32022D1014&from=EN.] 

Turklāt TSN ir juridiskais pamats gaisa pārvadātāju veiktai pasažieru datu reģistra (PDR) datu pārsūtīšanai Apvienotajai Karalistei attiecībā uz lidojumiem starp ES un Apvienoto Karalisti. Tas reglamentē PDR datu apstrādi un izmantošanu, ko veic Apvienotās Karalistes kompetentās iestādes, un pieprasa Apvienotajai Karalistei dzēst PDR datus pēc pasažieru izbraukšanas no valsts, ja vien riska novērtējumā nav norādīts, ka šādi dati ir jāsaglabā. Ņemot vērā īpašos apstākļus, kas liedza Apvienotajai Karalistei veikt nepieciešamās tehniskās korekcijas, Apvienotajai Karalistei tika atļauts atkāpties no šā pienākuma uz vienu gadu pēc TSN stāšanās spēkā, un šis pagaidu posms 2021. gada decembrī tika pagarināts par vienu gadu[footnoteRef:38]. Partnerības padome 2022. gada 21. decembrī, izskatījusi Apvienotās Karalistes sniegto informāciju par piemērojamajiem aizsardzības pasākumiem un darbībām, kas veiktas, lai varētu dzēst datus, nolēma pēdējo reizi pagarināt pagaidu posmu par vēl vienu gadu, pamatojoties uz TSN 552. panta 13. punktu[footnoteRef:39]. [38:  Ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, izveidotās Partnerības padomes Lēmums Nr. 2/2021 (2021. gada 21. decembris) par tā pagaidu posma pagarināšanu, kura laikā Apvienotā Karaliste var atkāpties no pienākuma dzēst pasažieru datu reģistra datus pēc viņu izceļošanas no Apvienotās Karalistes, OV L 467, 29.12.2021., 6. lpp., https://eur-lex.europa.eu/legal-content/LV/TXT/?uri=CELEX:22021D2323.  ]  [39:  https://eur-lex.europa.eu/eli/dec/2022/2549/oj?locale=lv. ] 

3.8. [bookmark: _Toc129180050]Dalība Savienības programmās
TSN ļauj Apvienotajai Karalistei kā asociētajai valstij piedalīties konkrētās Savienības programmās, ieskaitot pamatprogrammu “Apvārsnis Eiropa”, ar nosacījumu, ka tiek pieņemti divpusēji protokoli un tiek veiktas finanšu iemaksas. Tomēr TSN nav paredzēts saistošs laikposms vai precīzs termiņš Apvienotās Karalistes kļūšanai par asociēto valsti.
Lai gan ES atzīst ieguvumus, ko sniedz sadarbība zinātnes, pētniecības un inovācijas jomā ar trešām valstīm, Apvienotās Karalistes kļūšanai par asociēto valsti nepieciešamos protokolus 2022. gadā nevarēja pieņemt, ņemot vērā ievērojamās grūtības Izstāšanās līguma īstenošanā. Saskaņā ar TSN reglamentu Apvienotā Karaliste pieprasīja apspriešanos, kas notika Specializētās komitejas par dalību Savienības programmās sanāksmē, kura notika 2022. gada 22. septembrī. Saskaņā ar TSN īstenotais apspriešanās process tika pabeigts šajā posmā.
Tā kā Apvienotā Karaliste nav asociētā valsts, tās subjekti varēja piedalīties dažās programmās, nebūdami tiesīgi saņemt Savienības finansējumu. Turklāt minētie subjekti varēja gūt labumu no Komisijas ieviestajiem “pārejas pasākumiem”, ko piemēro potenciālajiem dalībniekiem no trešām valstīm (piemēram, Apvienotās Karalistes), kuras ir kandidāti kļūšanai par konkrētu programmu, tostarp pamatprogrammas “Apvārsnis Eiropa”, asociētajām valstīm. Tāpēc uzaicinājumos iesniegt priekšlikumus priekšlikumi tika izvērtēti saskaņā ar tādiem pašiem nosacījumiem kā attiecībā uz asociētajām valstīm. Tomēr, lai varētu parakstīt dotāciju nolīgumus un finansēt Apvienotās Karalistes subjektus, Apvienotajai Karalistei ir jākļūst par pamatprogrammas “Apvārsnis Eiropa” asociēto valsti. Apvienotajā Karalistē reģistrēto subjektu pieteikumi veidoja 6,53 % no atbalsttiesīgajiem pieteikumiem, kas saņemti līdz 2022. gada 5. decembrim. 
Komisija cer, ka grūtības tiks novērstas un Apvienotā Karaliste varēs kļūt par asociēto valsti konkrētās Savienības programmās.
4. [bookmark: _Toc129180051]Pārskats par sūdzībām[footnoteRef:40] [40:  Saskaņā ar politisko vienošanos starp Eiropas Parlamentu un Padomi par ES tiesību īstenošanu TSN izpildes panākšanā Komisijai savā gada ziņojumā ir jāiekļauj pārskats par sūdzībām, kas saņemtas par TSN, kā arī par turpmākajiem pasākumiem, kas veikti saistībā ar sūdzībām. ] 

TSN noslēgšanas brīdī Komisija apņēmās izveidot centralizētus rīkus sūdzību iesniegšanai, ņemot vērā TSN aptvertās jomas. Lai izpildītu šo apņemšanos, 2021. gadā tika izstrādāta centrālā sūdzību anketa, kas darbojas visās ES oficiālajās valodās[footnoteRef:41].  [41:  https://ec.europa.eu/assets/sg/complaint_eu_uk_tca/complaints_lv/index.html. ] 

2022. gadā ar iepriekš minētā rīka starpniecību netika saņemta neviena sūdzība. Komisija gan reģistrēja piecus iesniegumus, taču tie nebija saistīti ar TSN īstenošanu. Komisijas dienesti sazinājās ar iesniegumu sūtītājiem un sniedza vajadzīgo informāciju. 
5. [bookmark: _Toc86154517][bookmark: _Toc129180052]Apvienotās Karalistes tiesību aktu attīstība
Brīvība atkāpties no ES noteikumiem un politikas nostādnēm bija viens no iemesliem, kāpēc Apvienotā Karaliste izstājās no ES. Pēc izstāšanās Apvienotā Karaliste paziņoja par plašu regulējuma reformu. Kabineta birojs (Cabinet Office) 2022. gada janvārī publicēja ziņojumu, kurā noteikti turpmākās regulatīvās politikas pamatprincipi[footnoteRef:42]. [42: https://assets.publishing.service.gov.uk/government/uploads/system/uploads/attachment_data/file/1054643/benefits-of-brexit.pdf.] 

Komisijas dienesti visu 2022. gadu uzraudzīja regulatīvās norises Apvienotajā Karalistē, lai noteiktu, vai tās rada neatbilstības Tirdzniecības un sadarbības nolīgumam risku, jo īpaši jomās, kas attiecas uz vienlīdzīgiem apstākļiem. 
Lai gan Apvienotā Karaliste 2022. gadā nāca klajā ar vairākiem paziņojumiem, tika pieņemti tikai daži tiesību akti. ES tiesību aktu un standartu aizstāšana ar vietējiem tiesību aktiem un standartiem praksē ir patiesi sarežģīts uzdevums, kā to ir atzinis Apvienotās Karalistes Valsts revīzijas birojs (National Audit Office)[footnoteRef:43] un Pārstāvju palātas Publisko finanšu komisija (House of Commons Committee of Public Accounts)[footnoteRef:44]. Izvērtējot dažu regulatīvo aģentūru ilgtermiņa regulatīvo stratēģiju un darbības spējas, abas struktūras secināja, ka izstāšanās no ES ir būtiski ietekmējusi Apvienotās Karalistes regulatorus, kuri ir uzņēmušies jaunus pienākumus, ko iepriekš veica ES iestādes, un vienlaikus zaudējuši piekļuvi ES datu apmaiņas un sadarbības mehānismiem.  [43:  https://www.nao.org.uk/reports/regulating-after-eu-exit/.]  [44:  https://committees.parliament.uk/publications/30148/documents/174754/default/. ] 

Nākamajā iedaļā ir apkopotas izmaiņas attiecīgajos Apvienotās Karalistes transversāla rakstura tiesību aktos (5.1. iedaļa) un tiesību aktos, kas attiecas uz vienlīdzīgiem apstākļiem (5.2. iedaļa), aplūkojot svarīgākos tiesību aktu priekšlikumus (likumprojektus) un pieņemtos tiesību aktus. Attiecībā uz pieņemtajiem tiesību aktiem ziņojumā uzsvērta to nozīme no TSN viedokļa. Ministru paziņojumi par plānoto politiku, kā arī sabiedriskās apspriešanas netiek izskatītas. Lai gan tie var norādīt politikas virzienu, būtu pāragri izdarīt secinājumus, pamatojoties uz tiem.  
5.1. [bookmark: _Toc129180053]Transversālie jautājumi
Apvienotās Karalistes valdība 2022. gadā iesniedza trīs svarīgus likumprojektus, kas var ietekmēt TSN darbību daudzās jomās.
2022. gada jūnijā tika iesniegts Tiesību hartas likumprojekts (The Bill of Rights Bill)[footnoteRef:45] ar mērķi atcelt un aizstāt 1998. gada Cilvēktiesību aktu (Human Rights Act 1998), ar ko Apvienotās Karalistes tiesību aktos iekļauj Eiropas Cilvēktiesību konvenciju. Saskaņā ar likumprojekta 1. panta 2. punktu likumprojekts “atjauno līdzsvaru” attiecībās starp Apvienotās Karalistes tiesām, Eiropas Cilvēktiesību tiesu un Apvienotās Karalistes parlamentu. Proti, Apvienotās Karalistes Augstākā tiesa noteiks konvencijas tiesību nozīmi un iedarbību valsts tiesību aktu vajadzībām. Apvienotās Karalistes tiesām un valsts iestādēm vairs nebūs jāinterpretē un jāīsteno Apvienotās Karalistes tiesību akti, ciktāl tas ir iespējams, tādā veidā, kas ir saderīgs ar konvencijas tiesībām. Apvienotās Karalistes tiesām būs jāpiešķir pēc iespējas lielāka nozīme principam, ka lēmumus par līdzsvaru starp dažādiem politikas mērķiem, atšķirīgām cilvēktiesībām un dažādu personu tiesībām pieņem Apvienotās Karalistes parlaments. Likumprojekts “apstiprina”, ka “Eiropas Cilvēktiesību tiesas spriedumi, lēmumi un pagaidu pasākumi nav daļa no Apvienotās Karalistes valsts tiesību aktiem un neietekmē Parlamenta tiesības pieņemt tiesību aktus” (likumprojekta 1. panta 3. punkts). [45:  https://bills.parliament.uk/bills/3227.] 


2022. gada jūlijā tika iesniegts Datu aizsardzības un digitālās informācijas likumprojekts (Data Protection and Digital Information Bill)[footnoteRef:46] ar mērķi reformēt Apvienotās Karalistes datu aizsardzības regulējumu, uz kuru balstās Komisijas lēmumi par Apvienotās Karalistes nodrošinātā personas datu aizsardzības līmeņa pietiekamību. Likumprojekts ievieš izmaiņas vairākās jomās, jo īpaši personas datu apstrādes juridiskajā pamatā, datu subjektu tiesību īstenošanā, noteikumos par personas datu nosūtīšanu uz trešām valstīm un neatkarīgās datu aizsardzības uzraudzības iestādes struktūrā un darbībā.    [46:  https://bills.parliament.uk/bills/3322.] 

Visbeidzot, 2022. gada septembrī parlamentam iesniegtajā Saglabāto ES tiesību (atcelšanas un reformu) likumprojektā (Retained EU Law (Revocation and Reform) Bill)[footnoteRef:47] valdība ierosina pārstrādāt ES tiesību kopumu, ko Apvienotā Karaliste saglabājusi pārejas perioda beigās, nosakot, ka to automātiski beidz piemērot 2023. gada 31. decembrī, ja vien tas netiek saglabāts citā veidā. Likumprojekts arī piešķir ministriem pilnvaras grozīt saglabātās ES tiesības, izmantojot sekundāros tiesību aktus, un dod tiesām rīcības brīvību atkāpties no ES judikatūras. Valdība plāno pārskatīt visas saglabātās ES tiesības līdz 2023. gada beigām.   [47:  https://bills.parliament.uk/bills/3340.] 

5.2. [bookmark: _Toc129180054]Vienlīdzīgi apstākļi atvērtai un godīgai konkurencei un ilgtspējīgai attīstībai 
5.2.1. Subsīdiju kontrole un nodokļi
2022. gada aprīlī tika pieņemts Subsīdiju kontroles likums (Subsidy Control Act) (2022)[footnoteRef:48], nosakot satvaru Apvienotās Karalistes starptautisko saistību īstenošanai subsīdiju kontroles jomā, tostarp TSN noteikto saistību īstenošanai. Jaunais režīms stājās spēkā 2023. gada janvārī. Pirms tā īstenošanas 2022. gada novembrī tika pieņemti likumpamatotie norādījumi par subsīdiju kontroli, lai palīdzētu publiskajām iestādēm piešķirt subsīdijas[footnoteRef:49]. Papildus tam ir paredzēts pieņemt sekundāros tiesību aktus[footnoteRef:50]. Kā norādīts iepriekšējā Komisijas ziņojumā[footnoteRef:51], pirms subsīdiju piešķiršanas valsts iestādēm tās būs jāizvērtē, ņemot vērā vairākus principus. Dažu kategoriju subsīdijas ir jānosūta novērtēšanai Konkurences un tirgu iestādes (Competition and Markets Authority) Subsīdiju konsultāciju nodaļai (Subsidy Advice Unit). Subsīdiju konsultāciju nodaļai nav pilnvaru aizliegt subsīdijas. Tā var sniegt tikai nesaistošu atzinumu par subsīdiju atbilstību Subsīdiju kontroles likumam.  Komisija rūpīgi uzraudzīs jaunā subsīdiju režīma piemērošanu. [48:  https://www.legislation.gov.uk/ukpga/2022/23/enacted.]  [49:  https://www.gov.uk/government/publications/uk-subsidy-control-statutory-guidance.]  [50:   https://www.legislation.gov.uk/ukdsi/2022/9780348240023/introduction.  ]  [51:  https://ec.europa.eu/info/publications/annual-report-implementation-and-application-trade-and-cooperation-agreement-between-european-union-and-united-kingdom-great-britain-and-northern-ireland_en. ] 

5.2.2. [bookmark: _Toc120291011]Darba un sociālie standarti, vide un klimats
Darba un sociālo standartu jomā 2022. gada jūlijā stājās spēkā normatīvais instruments, ar ko atceļ Nodarbinātības aģentūru un nodarbinātības uzņēmumu darbības noteikumus (Conduct of Employment Agencies and Employment Businesses Regulations)[footnoteRef:52]. Ar šo aktu tika atcelts aizliegums nodarbinātības aģentūrām nodrošināt pagaidu darbiniekus, lai aizvietotu darbiniekus, kas piedalās protesta akcijās. 2022. gada septembrī Apvienotās Karalistes arodbiedrības nodeva šo lietu izskatīšanai Starptautiskajā Darba organizācijā (SDO)[footnoteRef:53]. Tas ir būtiski, ņemot vērā Apvienotās Karalistes apņemšanos saskaņā ar TSN 399. panta 5. punktu īstenot ratificētās SDO konvencijas.  [52:  https://www.legislation.gov.uk/uksi/2003/3319/regulation/7/made. ]  [53:  https://www.tuc.org.uk/research-analysis/reports/tuc-submission-ilo-committee-experts.] 

Vides jomā 2022. gada maijā tika ieviests Ģenētisko tehnoloģiju (precīzās selekcijas) likumprojekts (Genetic Technology (Precision Breeding) Bill)[footnoteRef:54]. Šis likumprojekts atvieglo “precīzi selekcionētu organismu” (t. i., augu un dzīvnieku, kas varētu būt iegūti ar tradicionālām selekcijas metodēm) izplatīšanas un tirdzniecības noteikumus Anglijā.  [54:  https://bills.parliament.uk/bills/3167. ] 

6. [bookmark: _Toc120291013][bookmark: _Toc86061896][bookmark: _Toc86154518][bookmark: _Toc129180055]Ietekme uz tirdzniecības plūsmām un personu pārvietošanos[footnoteRef:55] [55:  Ja vien nav norādīts citādi, visi šajā nodaļā norādītie skaitļi ir balstīti uz Eurostat datiem.] 

Šis 2022. gada ziņojums sniedz iespēju izvērtēt Apvienotās Karalistes lēmuma izstāties no ES ekonomisko ietekmi uz ES. Lai gan vēl ir pāragri konstatēt ilgtermiņa ekonomisko ietekmi, divus gadus pēc pārejas perioda beigām un vairāk nekā sešus gadus pēc referenduma dažas izstāšanās ekonomiskās sekas kļuvušas arvien redzamākas. Tas attiecas ne tikai uz preču un pakalpojumu tirdzniecības plūsmām, bet arī uz cilvēku pārvietošanos[footnoteRef:56]. [56:  Makroekonomikas analīzi un prognozi skatīt Komisijas Eiropas ekonomikas prognozē (2022. gada rudens): https://economy-finance.ec.europa.eu/system/files/2023-01/ip187_en.pdf. ] 

6.1. [bookmark: _Toc129180056]Tirdzniecības plūsmas
6.1.1. Preču tirdzniecība[footnoteRef:57] [57:  Visi šajā iedaļā sniegtie skaitļi ir balstīti uz sezonāli koriģētiem datiem. ] 

Skatoties īstermiņā, pēc strauja krituma 2021. gada sākumā gan ES eksports, gan imports 2022. gada pirmajos trijos ceturkšņos ievērojami atjaunojās, tuvojoties 2019. gada pirmspandēmijas līmenim (1. attēls)[footnoteRef:58]. [58:  Dati par tirdzniecību ar Apvienoto Karalisti par pārskata periodiem līdz 2020. gada decembrim tika balstīti uz statistikas koncepcijām, kas piemērojamas tirdzniecībai starp ES dalībvalstīm. No 2021. gada janvāra dati par tirdzniecību ar Apvienoto Karalisti ir balstīti uz jauktu koncepciju. Tirdzniecībai ar Ziemeļīriju piemērojamās statistikas koncepcijas ir tādas pašas kā attiecībā uz tirdzniecību starp dalībvalstīm, bet attiecībā uz tirdzniecību ar Apvienoto Karalisti, izņemot Ziemeļīriju, piemēro tādas pašas statistikas koncepcijas kā tirdzniecībai ar jebkuru citu ES ārējo partnervalsti.] 


1. attēls. ES preču tirdzniecība ar Apvienoto Karalisti (avots: Eurostat (EXT_ST_EU27_2020SITC))
2022. gada pirmajos trijos ceturkšņos ES uz Apvienoto Karalisti eksportēja preces 243 miljardu EUR vērtībā, kas ir par 18 % vairāk nekā tajā pašā laikposmā 2021. gadā. ES importa no Apvienotās Karalistes vērtība šajā periodā bija 167 miljardi EUR, kas ir par 59 % vairāk nekā importa vērtība 2021. gada pirmajos trijos ceturkšņos. 
Starp nozarēm, kurās ES eksportam uz Apvienoto Karalisti bija vislielākais pieaugums salīdzinājumā ar 2021. gadu, bija minerālais kurināmais un ķimikālijas. Tāpat arī ES importa no Apvienotās Karalistes pieaugumu 2022. gada pirmajos trijos ceturkšņos galvenokārt noteica minerālais kurināmais. Vismazākais pieaugums bija apstrādes rūpniecības preču, jo īpaši mašīnu un transporta aprīkojuma, importam ES. 
Tomēr ilgākā termiņā dati liecina, ka importa un eksporta kopējais apjoms 2016.–2022. gadā saglabājās diezgan nemainīgs. Tas krasi atšķiras no ES tirdzniecības ar citiem tās starptautiskajiem partneriem. ES kopējais tirdzniecības apjoms ar tās starptautiskajiem partneriem, izņemot Apvienoto Karalisti, palielinājās par 70 % salīdzinājumā ar 2016. gada pirmajiem trim ceturkšņiem un gandrīz par 40 % salīdzinājumā ar 2019. gada pirmajiem trim ceturkšņiem, savukārt tirdzniecības ar Apvienoto Karalisti pieaugums bija ievērojami mazāks — tikai 10 % salīdzinājumā ar 2016. gada pirmajiem trim ceturkšņiem un tikai 6 % salīdzinājumā ar to pašu laikposmu 2019. gadā (2. attēls).

2. attēls. ES preču tirdzniecība ar Apvienoto Karalisti un citiem starptautiskiem partneriem (avots: Eurostat EXT_ST_EU27_2020SITC)
6.1.2. Pakalpojumu tirdzniecība
Tāpat kā attiecībā uz precēm, īsākā termiņā ES eksports un imports pakalpojumu divpusējā tirdzniecībā 2022. gada pirmajos trijos ceturkšņos ievērojami atjaunojās, pārsniedzot 2019. gada pirmspandēmijas līmeni (3. attēls).

3. attēls. ES pakalpojumu tirdzniecība ar Apvienoto Karalisti (2019–2022); avots: Eurostat (BOP_EU6_Q)
ES eksporta uz Apvienoto Karalisti vērtība 2022. gada pirmajos trijos ceturkšņos bija 181 miljards EUR, kas ir par 25,6 % vairāk nekā tajā pašā laikposmā 2021. gadā. ES importa no Apvienotās Karalistes vērtība bija 139 miljardi EUR, kas ir par 13,1 % vairāk nekā tajā pašā laikposmā 2021. gadā. Tomēr šis pieaugums bija mazāks nekā pieaugums ES pakalpojumu tirdzniecībā ar citiem starptautiskiem partneriem, kur ES eksports palielinājās par 27,8 % un imports — par 31,3 %.
Arī ilgākā termiņā ES pakalpojumu eksports un imports tirdzniecībā ar Apvienoto Karalisti bija mazāks nekā ES tirdzniecībā ar citiem starptautiskiem partneriem. 2022. gadā ES pakalpojumu tirdzniecība ar tās starptautiskajiem partneriem, izņemot Apvienoto Karalisti, apjomā palielinājās kopumā par 51 % salīdzinājumā ar 2016. gada pirmajiem trim ceturkšņiem, savukārt pakalpojumu tirdzniecība ar Apvienoto Karalisti pieauga mazāk —  par 38 % salīdzinājumā ar to pašu laikposmu 2016. gadā (4. un 5. attēls).

4. attēls. ES pakalpojumu eksports uz Apvienoto Karalisti un citiem starptautiskiem partneriem (2016–2022); avots: Eurostat (BOP_EU6_Q)

5. attēls. ES pakalpojumu imports no Apvienotās Karalistes un citiem starptautiskiem partneriem (2016–2022); avots: Eurostat (BOP_EU6_Q)
6.1.3. Secinājums
Iepriekš sniegtie dati liecina, ka Apvienotās Karalistes izstāšanās, kā bija paredzams, ir negatīvi ietekmējusi tirdzniecības plūsmas starp ES un Apvienoto Karalisti. Šie dati atbilst daudziem novērtējumiem, ko veikušas dažādas struktūras, iestādes un ieinteresētās personas. Piemēram, Apvienotās Karalistes Budžeta atbildības birojs (Office for Budget Responsibility), kas sniedz publisko finanšu neatkarīgu analīzi, lēš, ka kopējais tirdzniecības ar ES apjoms ir par 15 % mazāks, nekā tas būtu, ja Apvienotā Karaliste būtu palikusi dalībvalsts[footnoteRef:59]. Tiek lēsts, ka uz ES eksportējošo Apvienotās Karalistes uzņēmumu izmaksu pieaugums, kas radies sakarā ar Apvienotās Karalistes izstāšanos no ES, ir 15 miljardi GBP gadā[footnoteRef:60]. Tas, piemēram, ir licis dažiem pārtikas ražotājiem no Apvienotās Karalistes pārtraukt eksportu uz ES[footnoteRef:61].  [59:  https://obr.uk/forecasts-in-depth/the-economy-forecast/brexit-analysis/. ]  [60:  https://ukandeu.ac.uk/the-new-costs-for-business-post-brexit/.]  [61:  Agropārtikas nozarē vien ar Brexit saistītā birokrātisma izmaksas tiek lēstas 60 miljonu GBP apmērā, https://www.foodmanufacture.co.uk/Article/2022/02/23/Brexit-red-tape-has-cost-food-businesses-60m. ] 

6.2. [bookmark: _Toc129180057]Personu pārvietošanās[footnoteRef:62] [62:  Šajā iedaļā nav aplūkota Īrijas un Lielbritānijas valstspiederīgo pārvietošanās starp Apvienoto Karalisti un Īriju kopējā ceļošanas telpā.] 

Personu brīvas pārvietošanās starp ES un Apvienoto Karalisti izbeigšana, kā bija paredzams, izraisīja strauju mobilitātes samazināšanos. Tā ietekmēja arī īstermiņa apmeklējumus. Lai gan daži turpmāk izklāstītie dati attiecas uz 2021. gadu, jo šā ziņojuma pieņemšanas laikā ne visi 2022. gada statistikas dati bija pieejami, nekas neliecina, ka tendences būtu mainījušās. Faktiski laikposmā no 2021. gada jūnija līdz 2022. gada jūnijam vairāk ES pilsoņu izceļoja no Apvienotās Karalistes nekā ieceļoja tajā, kā rezultātā ES pilsoņu neto migrācijas rādītājs bija negatīvs — 51 000 cilvēku[footnoteRef:63]. Aptuveni 52 000 ES pilsoņu saņēma vīzas, lai varētu dzīvot Apvienotajā Karalistē, un tās veido tikai 5 % no visām piešķirtajām vīzām[footnoteRef:64].  [63: https://www.ons.gov.uk/peoplepopulationandcommunity/populationandmigration/internationalmigration/bulletins/longterminternationalmigrationprovisional/yearendingjune2022. ]  [64:  https://ukandeu.ac.uk/what-have-we-learned-about-migration-from-the-census/.] 

6.2.1. Darba ņēmēju un studentu mobilitāte
Kopš 2021. gada 1. janvāra ES pilsoņiem ir vajadzīga darba vīza, lai strādātu Apvienotajā Karalistē. 2021. gadā aptuveni 34 000 ES pilsoņu, tostarp īstermiņa un pārrobežu darba ņēmēji, iesniedza darba vīzas pieteikumu. Pēdējā minētā kategorija iesniedza vairāk nekā trešdaļu no visiem ES pilsoņu darba vīzas pieteikumiem. Kopumā ES pilsoņu iesniegtie pieteikumi bija tikai 13 % no visiem Apvienotajā Karalistē aizpildītajiem darba vīzas pieteikumiem[footnoteRef:65].  [65:  https://migrationobservatory.ox.ac.uk/resources/briefings/work-visas-and-migrant-workers-in-the-uk/. ] 

ES pilsoņi arī retāk sāka studēt Apvienotajā Karalistē. ES pilsoņu pieteikumu skaits reģistrācijai Apvienotās Karalistes universitātēs ievērojami samazinājās — no 98 580 pieteikumu 2020. gadā līdz 48 350 pieteikumu 2022. gadā, kas ir gandrīz 50 % samazinājums[footnoteRef:66]. [66:  https://migrationobservatory.ox.ac.uk/resources/briefings/student-migration-to-the-uk/. ] 

2021. gadā Eiropas Savienībā 44 403 Apvienotās Karalistes pilsoņiem tika izsniegtas pirmās uzturēšanās atļaujas nodarbinātības, ģimenes, izglītības vai citu iemeslu dēļ. To vidū bija 8960 pirmās uzturēšanās atļaujas nodarbinātības nolūkā un 4959 pirmās uzturēšanās atļaujas, kas izsniegtas izglītības nolūkos[footnoteRef:67].  [67:  Dati par Maltu un Slovākiju nav pieejami.  ] 

6.2.2. Īstermiņa apmeklējumi
[bookmark: _Toc86061903][bookmark: _Toc86154525]Pašlaik nav vajadzīga vīza ES pilsoņu īstermiņa apmeklējumiem Apvienotajā Karalistē un otrādi. Tomēr tas automātiski nenozīmē ieceļošanas tiesības. Faktiski līdz ar pārejas perioda beigām ievērojami palielinājās to ES pilsoņu skaits, kuriem tika liegta ieceļošana Apvienotajā Karalistē un kuri pēc tam atgriezās atpakaļ. Apvienotās Karalistes 2022. gadā publiskotie dati[footnoteRef:68] liecina, ka 2020. gadā ieceļošana Apvienotajā Karalistē tika liegta 1722 ES pilsoņiem, kas veidoja 17 % no visiem atteikumiem, bet 2021. gadā šis skaitlis strauji pieauga līdz 12 523 ES pilsoņiem (68 % no visiem atteikumiem). Salīdzinājumam — to Apvienotās Karalistes pilsoņu skaits, kuriem 2021. gadā tika liegta ieceļošana ES, veidoja tikai 3,2 % no visiem atteikumiem. Apvienotās Karalistes neatkarīgā galvenā inspektora robežu un imigrācijas jautājumos (Independent Chief Inspector of Borders and Immigration) 2022. gada ziņojumā secināts, ka dažus ES valstspiederīgos, kas vēlējās ieceļot valstī, robežsardze bez pietiekama pamatojuma pakļāva augstāka līmeņa pārbaudei[footnoteRef:69]. [68:  https://www.gov.uk/government/statistics/immigration-statistics-year-ending-march-2022/how-many-people-are-detained-or-returned. ]  [69: https://assets.publishing.service.gov.uk/government/uploads/system/uploads/attachment_data/file/1111534/An_inspection_of_juxtaposed_controls__May_June_2022.pdf.] 

7. [bookmark: _Toc129180058]Secinājumi
TSN ir ļoti labs nolīgums ES — tas aizsargā ES intereses attiecībā uz tirdzniecību un sadarbību ar Apvienoto Karalisti. Vienlaikus nolīgums pilnībā atspoguļo politiskās sarkanās līnijas, ko ES un dalībvalstis kopīgi novilka pēc Apvienotās Karalistes lēmuma izstāties no Savienības. 
Kopumā TSN darbojas labi. 2022. gadā tika panākts liels progress institucionālās kārtības pabeigšanā, un, lai gan joprojām pastāv problēmas, TSN nozaru noteikumi darbojas. Lielākā daļa atlikušo problēmu bija saistītas ar Apvienotās Karalistes pastāvīgo atteikšanos ievērot savas juridiskās saistības, kas tai noteiktas saskaņā ar Izstāšanās līgumu. Tomēr Vindzoras 2023. gada 27. februāra politiskajā deklarācijā gan Eiropas Komisija, gan Apvienotās Karalistes valdība pauda nodomu nākotnē pilnībā izmantot Tirdzniecības un sadarbības nolīguma potenciālu[footnoteRef:70]. [70:  https://commission.europa.eu/system/files/2023-02/political%20declaration.pdf] 

Attiecībā uz Apvienotās Karalistes tiesību aktu attīstību 2022. gadā bija daudz paziņojumu. Joprojām būs ārkārtīgi svarīgi uzraudzīt gadījumus, kad paziņojumi novedīs pie likumdošanas vai reglamentējošām darbībām attiecībā uz TSN paredzētajām saistībām nodrošināt vienlīdzīgus apstākļus. 
Lai gan TSN ir viens no vērienīgākajiem un visaptverošākajiem šāda veida nolīgumiem, tas konceptuāli ļoti atšķiras no dalības Savienības vienotajā tirgū un muitas savienībā. Pēc diviem TSN piemērošanas gadiem kļuvusi labāk redzama vienotā tirgus, muitas savienības un citu papildinošo politikas jomu radītās ciešās ekonomiskās integrācijas izjaukšanas ietekme. 


[bookmark: _Toc129180059]1. pielikums. Saskaņā ar TSN izveidoto kopīgo struktūru sanāksmes 2022. gadā
	Kopīgā struktūra
	Datums

	Specializētā enerģētikas komiteja (2. sanāksme)
	2022. gada 30. marts

	Specializētā zvejniecības komiteja (3. sanāksme)
	2022. gada 27. aprīlis

	Specializētā gaisa transporta komiteja (2. sanāksme)
	2022. gada 28. jūnijs

	Specializētā komiteja par dalību Savienības programmās (2. sanāksme)
	2022. gada 22. septembris

	Specializētā enerģētikas komiteja (3. sanāksme)
	2022. gada 28. septembris

	Tirdzniecības specializētā komiteja preču jomā (2. sanāksme)
	2022. gada 5. oktobris

	Specializētā tirdzniecības komiteja administratīvajai sadarbībai PVN un nodokļu un nodevu piedziņas jomā (2. sanāksme)
	2022. gada 6. oktobris

	Tirdzniecības specializētā komiteja intelektuālā īpašuma jomā (2. sanāksme)
	2022. gada 10. oktobris

	Tirdzniecības specializētā komiteja jautājumos par vienlīdzīgiem apstākļiem atvērtai un godīgai konkurencei un ilgtspējīgai attīstībai (2. sanāksme)
	2022. gada 12. oktobris

	Specializētā komiteja tiesībaizsardzības un tiesu iestāžu sadarbības jautājumos (2. sanāksme)
	2022. gada 13. oktobris

	Tirdzniecības specializētā komiteja muitas sadarbības un izcelsmes noteikumu jomā (2. sanāksme)
	2022. gada 17. oktobris

	Tirdzniecības specializētā komiteja sanitāro un fitosanitāro pasākumu jomā (2. sanāksme)
	2022. gada 19. oktobris

	Tirdzniecības specializētā komiteja pakalpojumu, investīciju un digitālās tirdzniecības jomā (2. sanāksme)
	2022. gada 20. oktobris

	Specializētā zvejniecības komiteja (5. sanāksme)
	2022. gada 21. oktobris

	Tirdzniecības specializētā komiteja par tehniskajiem šķēršļiem tirdzniecībai (2. sanāksme)
	2022. gada 24. oktobris

	Tirdzniecības specializētā komiteja regulatīvās sadarbības jomā (2. sanāksme)
	2022. gada 26. oktobris

	Tirdzniecības specializētā komiteja publiskā iepirkuma jomā (2. sanāksme)
	2022. gada 27. oktobris

	Specializētā aviācijas drošuma komiteja (2. sanāksme)
	2022. gada 14. novembris

	Specializētā autotransporta komiteja (2. sanāksme)
	2022. gada 21. novembris

	Tirdzniecības partnerības komiteja 
	2022. gada 1. decembris

	Partnerības padome 
	—

Eksports	2019. g. 1.–3. cet.	2020. g. 1.–3. cet.	2021. g. 1.–3. cet.	2022. g. 1.–3. cet.	164.25700000000001	133.90770000000001	144.36199999999999	181.37640000000002	Imports	2019. g. 1.–3. cet.	2020. g. 1.–3. cet.	2021. g. 1.–3. cet.	2022. g. 1.–3. cet.	127.30470000000001	112.8261	122.93130000000001	138.99960000000002	
miljardi EUR




Apvienotā Karaliste	2016. g. 1.–3. cet.	2017. g. 1.–3. cet.	2018. g. 1.–3. cet.	2019. g. 1.–3. cet.	2020. g. 1.–3. cet.	2021. g. 1.–3. cet.	2022. g. 1.–3. cet.	129.7235	142.59019999999998	154.30610000000001	164.25700000000001	133.90770000000001	144.36199999999999	181.37640000000002	Citi starptautiskie partneri, izņemot UK	2016. g. 1.–3. cet.	2017. g. 1.–3. cet.	2018. g. 1.–3. cet.	2019. g. 1.–3. cet.	2020. g. 1.–3. cet.	2021. g. 1.–3. cet.	2022. g. 1.–3. cet.	489.81040000000002	527.74189999999999	559.24380000000008	602.67750000000001	513.29549999999995	590.33019999999999	754.25880000000006	
miljardi EUR




Apvienotā Karaliste	2016. g. 1.–3. cet.	2017. g. 1.–3. cet.	2018. g. 1.–3. cet.	2019. g. 1.–3. cet.	2020. g. 1.–3. cet.	2021. g. 1.–3. cet.	2022. g. 1.–3. cet.	102.45780000000001	109.9913	120.2157	127.30470000000001	112.8261	122.93130000000001	138.99960000000002	Citi starptautiskie partneri, izņemot UK	2016. g. 1.–3. cet.	2017. g. 1.–3. cet.	2018. g. 1.–3. cet.	2019. g. 1.–3. cet.	2020. g. 1.–3. cet.	2021. g. 1.–3. cet.	2022. g. 1.–3. cet.	452.33939999999996	479.8479000000001	462.05070000000001	541.06369999999993	532.4366	506.50710000000004	664.82600000000002	
miljardi EUR

 EIROPAS   KOMISIJA   

Briselē, 15.3.2023.   COM(2023) 118 final     KOMISIJAS ZIŅOJUMS EIROPAS PARLAMENTAM UN PADOMEI   par Tirdzniecības un sadarbības nolīguma starp Eiropas Savienību un Lielbritānijas un  Ziemeļīrijas Apvienoto Karalisti īstenošanu un piemērošanu                 2022. gada 1. janvāris  –   31. decembris  


